เซี่ยงไฮ้คอมโพสิตปิดบวก 23.75 จุด คลายวิตกศก.
เซี่ยงไฮ้คอมโพสิตปิดบวก 23.75 จุด คลายวิตกศก.
16 พ.ค. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวสูงขึ้น โดยดัชนีเซี่ยงไฮ้คอมโพสิตปิดบวก 23.75 จุด หรือ 0.84% ปิดที่ 2,850.86 จุด ภายหลังจากที่ธนาคารกลางจีนได้ออกแถลงการณ์ชี้แจงถึงสาเหตุที่ยอดปล่อยกู้เดือนเม.ย.อ่อนตัวลง พร้อมกับยืนยันว่า ทางธนาคารกลางจีนจะใช้นโยบายการเงินที่รอบคอบต่อไป
ธนาคารกลางจีน (PBOC) ประกาศอัดฉีดเม็ดเงินเข้าตลาดสุทธิ 2.5 หมื่นล้านหยวน (3.8 พันล้านดอลลาร์สหรัฐ) ในวันนี้ เพื่อรักษาสภาพคล่อง
PBOC อัดฉีดเงิน 4.5 หมื่นล้านหยวนเข้าสู่ระบบธนาคาร ผ่านทางข้อตกลงซื้อพันธบัตรโดยมีสัญญาขายคืน (reverse repo) อายุ 7 วัน ซึ่งเป็นกระบวนการที่ธนาคารกลางเข้าซื้อหลักทรัพย์จากธนาคารพาณิชย์ด้วยข้อตกลงที่จะขายคืนในอนาคต โดยมีอัตราผลตอบแทน 2.25% 